Viborger Samler, 1797-06-19
16) Ruslands Søemagt bestaaer i 67 Linieskibe fra 110 til 66 Kanoner, 36 Fregatter, og 700 andre Skibe af forskjellig Størrelse, som tilsammen føre 9000 Kanoner, og ere bemandede med 21000 Matroser. Denne Magts Anstrængelser ere ligesaa store, som de Hindringer, med hvilke den har at kiempe. Dens Kunst bestaaer i Menneske-Spilde. Man vurderer Tabet, som Tyrkekrigen blot i dette Aarhundrede har foraagsaget denne Magt, for 2 Millioner Mennesker. 17) Vi komme nu til en Nation, som qvæler alle andre, som aarlig skiller Africas Kyster ved dens Jndbyggere og skammer sig ikke ved, at opofre hele Folkeslægter i Jndien for sin Gierrighed, som endelig tilegner sig Americas Guld, for i Europa at forevige Blods Udgydelse. - Er denne Nation vild, har den barbariske Love, Ere dens Lovgivere grusomme og blodtørstige? – Nei. Den dyrker med Lykke en frugtbar Jord; har dreven Theorie og Praxis i Konster og Haandværker til det høieste; dens vittige Hoveder have beluret Naturen i dens inderste Hemmeligheder. Dens Søemænds Dristighed har udbredet deres Rygte, over Nordpolens Jis. Dens Digtere have besiunget Friheden; dens Talere vaage over dens Uafhængighed. Alle dens Classer ere i Virksomhedt alle Villier, alle Bevægelser, alle Speculationer sigte til een almeennyttig Middelpunct. - Med denne eneste Hæver, som sættes i Bevægelse af Millioner Armee, og ledsages af nogle for det almindelige Vel stærk organiserede Hoveder, er denne Nation i vore Dage kommen dertil, at oprette een hidtil ukiendt Art af Herredømme, i hvilket hverken militair Aand, Grundlægget til Romernes Storhed, eller den Fanatismens Tryllekraft, som grundede Mahomets Rige, have Deel. - Hos denne Nation opflammer Vindesygen Jndbildningskraften. Den lykkelige Følge af det sidste Forsøg fører til nye Forsøg. Stolthed af Forrangen indgyder den Jdee, at vove alt, og har nu af dens Regiering giort Rettesnoren for alle europæiske Nationer. Denne Magt, de Franskes evige Medbeilerske, og deres Republiks forbittrede Fiende, er Engeland. Stedse viiste det sin Ærgierrighed, og fortrinlig glimrende Lykke gjorde det siden den Utrechter Fred. Den Gang saae man 22 Vogne ankomme i London med Guld og Sølv, Jndkomsten af de fra Spanierne borttagne Skibe. J Aarene 1744 og 1747 havde Engelænderne paa alle Havene 5 Floder, som bestode af 268 Krigskibe, hvilke vare bemandede med 60000 Matroser, Caper= og Transportskibene uberegnede. For at gjøre sig et Begreb om de overordentlige Anstrængelser, denne Øe er istand til, behøver man blot at erindre sig, hvad den gjorde i Colonial=Striden fra 1775 til 1785. Jngen europæisk Magt af anden Rang skulle have giort det, som een eneste Stad i Engeland gjorde. J dette Tidsrum forøgede den sin Marine med 314 Skibe, 8881 Kanoner og 146,654 Tønder. Blot de liverpolske Kiøbmand udrustede fra den 26 August 1778 til den 17 April 1779. 120 Caperskibe fra 10 til 30 Kanoner, som tilsammen førte 70,387 Tønder, 10980 Kanoner, 3754. Mand. - Udi nærværende Krig er, som bekiendt, Seieren til Søes bestandig bleven det engelske Flags; dette var Følgen af de revolutionaire Qvaler, som lode os forseile Øiemærket, af den Utroeskab, Spanien og Holland begik imod deres sande Jnteresse, og af den Nølenhed af Magterne af anden Rang, at forene sig om at forskaffe deres Neutralitet Respect, og endelig ogsaa af den engelske Ministers Politik, der siden Fiendtlighederne, som bleve begyndte til at afværge alle Forsøg med Storbrittaniens Kyster, opstillede een didindtil ubekiendt militairsk Søemagt. J December 1796 beløb sig dens Søemagt til 661 Skibe, iblandt hvilke vare 171 Linieskibe, 210 Fregatter og 256 Schelupper. Fra Krigens Begyndelse indtil den 3 Martii 1796 have Engelænderne taget 152 Skibe fra os, hvoriblandt vare 27 Linieskibe, der alle førte over 74 Kanoner. Vi have taget 44 Skibe fra Engelænderne, blandt hvilke vare 5 Linieskibe. (Resten følger) (Efter Forlangende indrykket.) Himmel, Tak for den Dag du sendte mig til denne Hvor jeg befandt hans Jld, for alt hvad ædelt er, Viid mange Hundrede, at J skiøndt rolig fremmes Da eders Vel paa Ham er tegnet i Hans Bryst, Af mig antag et Ord, da Du er Tolk for Dyd: At dette Bryst ustamte Tanker Tiloffrer Dig sit ganske Alt. S. C. Mentzel Karup. Pro Memoria,